
	 Comisia pentru agricultură, silvicultură, industrie alimentară şi servicii  specifice
	Bucureşti, 31.05.2010
Nr.24/402


RAPORT 
asupra propunerii legislative  privind stabilirea cadrului general de acordare a ajutoarelor de stat pentru  colectarea, sortarea, etichetarea, depozitarea şi valorificarea în stare proaspătă sau pentru procesare a legumelor şi fructelor
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu propunerea legislativă privind stabilirea cadrului general de acordare a ajutoarelor de stat pentru colectarea, sortarea, etichetarea, depozitarea şi valorificarea în stare proaspătă sau pentru procesare a legumelor şi fructelor, transmisă cu adresa nr.Pl.x 236 din 3 mai 2010, înregistrată sub nr.24/317/05.05.2010. 

La întocmirea raportului, Comisia a avut în vedere avizul favorabil al Consiliului Legislativ şi punctul de vedere negativ al Guvernului.
Propunerea legislativă are ca obiect stabilirea cadrului general de acordarea ajutoarelor de stat pentru colectarea, sortarea, etichetarea, depozitarea şi valorificarea în stare proaspătă sau pentru procesare a legumelor şi fructelor, având în vedere Comunicarea Comisiei Europene (2009/C 16) – Cadru comunitar temporar pentru măsurile de ajutor de stat de sprijinire a accesului la finanţare în contextul actualei crize financiare şi economice. 

Propunerea legislativă privind stabilirea cadrului general de acordare a ajutoarelor de stat pentru colectarea, sortarea, etichetarea, depozitarea şi valorificarea în stare proaspătă sau pentru procesare a legumelor şi fructelor face parte din categoria legilor ordinare, potrivit prevederilor art.73 din Constituţia României, republicată.

La dezbaterea propunerii legislative a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Dănuţ Apetrei, secretar de stat în cadrul Ministerului Agriculturii şi Dezvoltării Rurale. 

La lucrările Comisiei au fost prezenţi 23 de deputaţi, din totalul de 27 membri ai comisiei. 
Propunerea legislativă a fost respinsă în unanimitate, în şedinţa din 27 mai 2010, pentru următoarele considerente:
·   Prevederile sunt cuprinse în Ordonanţa de urgenţă a Guvernului nr. 14/2010  privind măsuri financiare pentru reglementarea ajutoarelor de stat acordate producătorilor agricoli, începând cu anul 2010, aprobată prin Legea nr.74/2010;

· Propunerea nu respectă prevederile Legii nr.500/2002 privind finanţele publice.
Propunerea  legislativă a fost respinsă de Senat în şedinţa din 26 aprilie 2010.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.
VICEPREŞEDINTE,



SECRETAR,
  Dr. Kelemen Atilla


        Vasile Mocanu  

Consilier Anton Păştinaru

